## Obvezatne upute broj MLN II - o obrascima za provedbu prijevremenih izbora za zamjenika općinskog načelnika Općine Lovinac iz reda pripadnika srpske nacionalne manjine

### NN 55/2014 (5.5.2014.), Obvezatne upute broj MLN II - o obrascima za provedbu prijevremenih izbora za zamjenika općinskog načelnika Općine Lovinac iz reda pripadnika srpske nacionalne manjine

DRŽAVNO IZBORNO POVJERENSTVO REPUBLIKE HRVATSKE

1047

Na temelju članka 48. Zakona o lokalnim izborima (»Narodne novine«, broj 144/12) Državno izborno povjerenstvo Republike Hrvatske propisuje

OBVEZATNE UPUTE BROJ MLN II

O OBRASCIMA ZA PROVEDBU PRIJEVREMENIH IZBORA ZA ZAMJENIKA OPĆINSKOG NAČELNIKA OPĆINE LOVINAC IZ REDA PRIPADNIKA SRPSKE NACIONALNE MANJINE

1. U pripremi i provedbi prijevremenih izbora za zamjenika općinskog načelnika Općine Lovinac iz reda pripadnika srpske nacionalne manjine, raspisanih Odlukom Vlade Republike Hrvatske od 30. travnja 2014. primjenjivat će se:

1.1. Obrasci propisani Obvezatnim uputama Državnog izbornog povjerenstva Republike Hrvatske LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave od 12. travnja 2013., Klasa: 013-06/13-03/02; Urbroj: 507/18-13-01 (»Narodne novine«, broj 44/13), i to:

– OLS-5 – Izjava o prihvaćanju dužnosti članice/člana stalnog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike, župane te njihove zamjenike,

– OLS-6 – Izjava o prihvaćanju dužnosti članice/člana proširenog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave – za općinske načelnike, gradonačelnike, župane te njihove zamjenike,

– OLS-7 – Izjava o prihvaćanju dužnosti članice/člana biračkog odbora za provedbu izbora – za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike, župane te njihove zamjenike,

– OLS-8 – Rješenje o imenovanju stalnoga sastava općinskog/gradskog izbornog povjerenstva,

– OLS-9 – Rješenje o određivanju biračkih mjesta i

– OLS-10 – Rješenje o imenovanju biračkog odbora.

1.2. Obrasci propisani Obvezatnim uputama Državnog izbornog povjerenstva Republike Hrvatske MLN II o obrascima za postupak kandidiranja i provedbu izbora za zamjenike općinskih načelnika, gradonačelnika i župana iz reda pripadnika nacionalnih manjina odnosno iz reda pripadnika hrvatskog naroda od 12. travnja 2013., klasa: 013-05/13-03/03; urbroj: 507/18-13-01 (»Narodne novine«, broj 44/13), i to:

– OMLN-1 – Prijedlog kandidatkinje/kandidata političke stranke/političkih stranaka za izbor zamjenika općinskog načelnika iz reda pripadnika nacionalnih manjina,

– OMLN-2 – Prijedlog kandidatkinje/kandidata grupe birača za izbor zamjenika općinskog načelnika iz reda pripadnika nacionalnih manjina i

– OMLN-5 – Očitovanje o prihvaćanju kandidature.

– OMLN-6 – Glasački listić za izbor zamjenika općinskog načelnika iz reda pripadnika nacionalnih manjina,

– OMLN-8 – Zapisnik o radu biračkog odbora za izbor zamjenika općinskog načelnika/gradonačelnika iz reda pripadnika nacionalnih manjina odnosno iz reda pripadnika hrvatskog naroda,

– OMLN-10 – Zapisnik o radu općinskog/gradskog izbornog povjerenstva za izbor zamjenika općinskog načelnika/ gradonačelnika iz reda pripadnika nacionalnih manjina odnosno iz reda pripadnika hrvatskog naroda i

– OMLN-13 – Glasački listić za ponovljene izbore – drugi krug izbora za izbor zamjenika općinskog načelnika iz reda pripadnika nacionalnih manjina

2. U pripremi i provedbi prijevremenih izbora za zamjenika općinskog načelnika Općine Lovinac iz reda pripadnika srpske nacionalne manjine primjenjivat će se:

– Obvezatne upute broj MLN III – Postupak kandidiranja za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda, od 12. travnja 2013., klasa: 013-05/13-03/04; urbroj: 507/18-13-01 (»Narodne novine«, broj 44/13) i Obvezatne upute broj LS IV, LN IV i MLN IV – o načinu uređenja biračkog mjesta, od 12. travnja 2013., klasa: 013-06/13-03/04; urbroj: 507/18-13-01 (»Narodne novine«, broj 44/13), u dijelu u kojem se navedene Obvezatne upute odnose na izbor zamjenika općinskog načelnika iz reda pripadnika nacionalne manjine.

3. Ove Obvezatne upute objavit će se u »Narodnim novinama«, a stupaju na snagu 8. svibnja 2014.

Klasa: 013-06/14-03/02

Urbroj: 507/19-14-2

Zagreb, 5. svibnja 2014.

Predsjednik

Branko Hrvatin, dipl. iur., v. r.

Uputa, NN 55/2014-1047